3. การประกอบธุรกิจของแต่ละสายผลิตภัณฑ์

การประกอบธุรกิจของแต่ละสายผลิตภัณฑ์จำแนกตามกลุ่มธุรกิจหลัก 6 กลุ่ม ดังนี้

บรรจุภัณฑ์

1. บริษัท อุตสาหกรรมทำเครื่องแก้วไทย จำกัด (มหาชน)

(1) ลักษณะผลิตภัณฑ์หรือบริการ

เป็นผู้ผลิตและจำหน่ายขวดแก้ว รายได้หลักของบริษัทประมาณร้อยละ 98
ได้จากการจำหน่ายขวดแก้วให้แก่อุตสาหกรรมขนาดใหญ่ภายในประเทศ เช่น เบียร์ สุรา น้ำอัดลม
เครื่องดื่มเกลือแร่ อาหารและยา เป็นต้น ซึ่งร้อยละ 85
จัดจำหน่ายผ่านฝ่ายผลิตภัณฑ์เครื่องแก้วบริษัท เบอร์ลี่ ยุคเกอร์ จำกัด (มหาชน) เช่น เบียร์ช้าง
เบียร์อาชา ขวดสุรา เช่น สุราแสงโสม แม่โขง ขวดโซดาช้าง ขวดน้ำดื่ม น้ำอัดลม เช่น เป๊ปซี่
เนสที ไบเล่ ขวดเครื่องดื่มเกลือแร่สปอนเซอร์ ขวดเภสัชภัณฑ์ ขวดซอสปรุงรส ขวดบรรจุอาหาร
มีเพียง
ร้อยละ 1 เป็นสินค้าที่ส่งขายให้ลูกค้าต่างประเทศโดยบริษัทเอง

(2) การตลาดและภาวะการแข่งขัน

(ก) ปัจจุบันลูกค้ารายใหญ่ที่สุดของบริษัท ได้เข้ามาเป็นผู้ถือหุ้นรายใหญ่ของบริษัท
แต่นโยบายบริษัทยังคงเน้นเรื่องการคงไว้ซึ่งการดูแลลูกค้าเดิม ทั้งด้านคุณภาพและการตรงต่อเวลา
และเพิ่มการหาตลาดจากต่างประเทศ บริษัทได้ผลิตผลิตภัณฑ์ใหม่ออกสู่ตลาดสร้างความหลากหลาย
รักษาคุณสมบัติของผลิตภัณฑ์ ขยายคุณภาพด้านบริการ ริเริ่มเทคโนโลยีใหม่ ๆ
การพัฒนาระบบมาตรฐานการดำเนินงาน
บริษัทได้พัฒนาปรับเปลี่ยนมาตรฐานระบบบริหารคุณภาพจากมาตรฐาน ISO 9002 : 1994 ปรับเป็น
ISO 9001 : 2000 นอกจากนี้ได้นำระบบการบริหารคุณภาพทั่วทั้งองค์กร (Total Quality
Management – TQM)
นำเข้ามาประยุกต์ใช้เพื่อกระตุ้นให้พนักงานทุกระดับมีจิตสำนึกเรื่องการเพิ่มผลผลิต และมีส่วนร่วมใน
การพัฒนาประสิทธิภาพในกระบวนการดำเนินงาน โดยมีเป้าหมายสำคัญคือ
เพื่อมุ่งสร้างความเชื่อมั่นและความพึงพอใจสูงสุดแก่ลูกค้า
โดยได้ขยายสายการผลิตบรรจุภัณฑ์อาหารที่มีความสะอาดถูกหลักอนามัย
มีสายการผลิตในห้องควบคุมอุณหภูมิและมลพิษ ลูกค้ารายใหญ่ของบริษัทได้แก่ กลุ่มเบียร์ เช่น
เบียร์ช้างไฮเนเก้น มิทไวด้า อาซาฮี กลุ่มสุรา เช่น แม่โขง แสงโสม แบล็คแคท วี.โอ. จอห์นนี่
วอล์คเกอร์-1 เครื่องดื่มบำรุงกำลัง เช่น สปอนเซอร์ กระทิงแดง คาราบาวแดง เอ็ม-150
น้ำอัดลม เช่น สไปรท์ โค้ก แฟนต้า ชเวปส์ เป็ปซี่ เซเว่น-อัพ มิรินด้า เนสที อาร์ซี โคลา
ซันเครส โซดาและน้ำดื่มช้าง กลุ่มอาหาร เช่น แบรนด์ วีต้า เบซซ์ เฮลซ์บลูบอย โอวัลติน
เนสกาแฟ กลุ่มซอสปรุงรส เช่น แม่ประนอม ครัวสยาม ง่วนเชียง
ซอสหอยนางรม ศรีราชาพานิช สุรีย์ อินเตอร์ฟู้ดส์ มรดก เอ็กซ์โซติก ฟู้ด เวชพงศ์ กลุ่มเภสัชภัณฑ์
เช่น วิทยาศรม พารา ซาร่า เพ็ญภาค เป็นต้น

(ข) สภาพการแข่งขันภายในอุตสาหกรรม

ในปี 2548 บริษัทมีส่วนแบ่งการตลาดอยู่ที่ประมาณร้อยละ 37 ผู้ผลิตแต่ละรายต่างมีลูกค้าของตนเอง
เป็นหลัก ในประเทศไทยมีผู้ผลิตรายใหญ่ในอุตสาหกรรมผลิตขวดแก้วเพียง 4 ราย
เนื่องจากอุตสาหกรรมผลิตขวดแก้วเป็นธุรกิจที่ใช้เงินลงทุน และเทคโนโลยีสูงมาก
ทำให้ผู้ผลิตรายใหม่ที่จะเข้ามาในอุตสาหกรรมนี้ได้ยาก
การวางแผนการขายและจัดส่งสินค้าให้เพียงพอกับการผลิตที่ผลิตตลอด 24
ชั่วโมงตลอดทั้งปีนับเป็นสิ่งสำคัญ
การนำเข้าขวดแก้วจากต่างประเทศมีต้นทุนค่าขนส่งและอัตราภาษีนำเข้าร้อยละ 5
ทำให้ไม่มีการแข่งขันจากภายนอกประเทศ ด้านการแข่งขันจากบรรจุภัณฑ์อื่น เช่น กระป๋องอลูมิเนียม
ขวดพลาสติกและกล่องกระดาษ ขวดแก้วจะได้เปรียบที่สำคัญคือ ไม่ทำปฏิกิริยากับผลิตภัณฑ์ที่บรรจุ
มีความปลอดภัยสูง
ช่วยลดต้นทุนของสินค้าสำเร็จรูปเนื่องจากสามารถนำกลับมาใช้บรรจุใหม่ได้หลายรอบ

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 แห่ง แต่ละโรงงานประกอบด้วย ที่ดิน อาคารสำนักงาน
อาคารโรงงาน คลังสินค้า เครื่องจักรและอุปกรณ์ต่าง ๆ โรงงานที่ 1 หรือโรงงานราษฎร์บูรณะ
ตั้งอยู่เลขที่ 15 หมู่ 1 ถนนราษฎร์บูรณะ แขวงราษฎร์บูรณะ กรุงเทพมหานคร 10140
มีกำลังการผลิต 730 ตันหลอมต่อวัน โรงงานที่ 2 หรือโรงงานบางพลี ตั้งอยู่เลขที่ 78 หมู่ 9
ซอยวัดศรีวารีน้อย ถนนบางนา-ตราด กม. 18 ตำบลหนองปรือ อำเภอบางพลี
จังหวัดสมุทรปราการ 10540 มีกำลังการผลิต 1,310 ตันหลอมต่อวัน
แต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ

กำลังการผลิตและปริมาณการผลิต

บริษัทเป็นโรงงานที่ทำการผลิตตลอด 24 ชั่วโมง แบ่งออกเป็น 3 กะ ๆ ละ 8 ชั่วโมง
โดยมีรายละเอียด
การผลิตในระยะ 3 ปีที่ผ่านมาดังนี้

  ----------------------------------- ----------- ------------ -----------
                                      2548        2547         2546

  กำลังการผลิตเต็มที่ (หน่วย / ตัน)          744,600     672,030      641,900

  ปริมาณการผลิตจริง (หน่วย / ตัน)          574,960     623,104      593,294

  การใช้กำลังการผลิต (ร้อยละ)             77.2        92.7         92.4

  อัตราเพิ่มของปริมาณการผลิต (ร้อยละ)       (8)         5            24
  ----------------------------------- ----------- ------------ -----------

วัตถุดิบที่ใช้ในการผลิต

วัตถุดิบที่ใช้ในการผลิต โดยปริมาณ ร้อยละ 91 และร้อยละ 67
โดยมูลค่าได้จากแหล่งกำเนิดภายในประเทศ
บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
อย่างไรก็ตามวัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มีในประเทศ
หรือมีปริมาณไม่เพียงพอ และบางชนิดคุณภาพยังไม่ได้มาตรฐาน วัตถุดิบภายในประเทศ ได้แก่
ทรายแก้ว หินปูน เฟลด์สปาร์ โดโลไมท์ เศษแก้ว วัตถุดิบจากต่างประเทศ ได้แก่ โซดาแอช
ซอลท์เคค แคลไซด์อลูมีน่า โค๊คดัสท์ ซิลิเนียม โคลอลท์ ไออ้อน โครไมท์ ไออ้อนออกไซด์
มีมูลค่านำเข้ารวม 254 ล้านบาท วัตถุดิบนำเข้าที่มีมูลค่าสูง ได้แก่ โซดาแอช มีมูลค่านำเข้า 244
ล้านบาท ปัญหาวัตถุดิบนำเข้าในปัจจุบันมี 4 ปัจจัยคือ 1) สภาวะราคาวัตถุดิบไม่คงที่
เนื่องจากมีความผันผวนเรื่องค่าเงิน 2) ปัญหาความไม่สอดคล้องด้านอุปสงค์กับอุปทาน
ในตลาดโลกส่งผลต่อราคาวัตถุดิบมีความผันผวนมาก 3)
ค่าขนส่งระหว่างประเทศที่เพิ่มขึ้นตามราคาเชื้อเพลิงในตลาดโลก 4)
ต้นทุนขนส่งภายในประเทศปรับตัวสูงขึ้นตามราคาเชื้อเพลิง
และจากการที่ภาครัฐมีการควบคุมน้ำหนักบรรทุกสำหรับรถบรรทุก
วัตถุดิบในการผลิตแบ่งออกเป็นวัตถุดิบหลักในการผลิตแก้ว วัตถุดิบเสริมในการผลิตแก้วและสีพิมพ์ขวด
และวัตถุดิบทดแทน เช่นเศษแก้วจากขวดใช้แล้วเพื่อทดแทนวัตถุดิบธรรมชาติ วัตถุดิบหลักได้แก่
ทรายแก้ว หินปูน โซดาแอช เฟลด์สปาร์ วัตถุดิบเสริม
เป็นวัตถุดิบที่ช่วยเร่งปฏิกิริยาทางเคมีและทำให้แก้วเป็นสีต่าง ๆ ตามความต้องการ ได้แก่
โซเดี่ยมซัลเฟต (ซอลท์เคค) ถ่าน (โค๊คดัสท์) สนิมเหล็ก (ไออ้อนอ็อกไซด์) ไออ้อนโครไมท์
ซิลิเนี่ยม วัตถุดิบทดแทน บริษัทได้ใช้เศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
ปัจจุบันไม่มีวัตถุดิบชนิดใดมีมูลค่าต้นทุนมากกว่าร้อยละ 50 ของต้นทุนวัตถุดิบทั้งหมด
บริษัทมีผู้จำหน่ายวัตถุดิบให้แก่บริษัทหลายราย
จึงสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัท ผู้จำหน่าย
ที่จำหน่ายวัตถุดิบให้แก่บริษัทที่มีมูลค่าเป็นสัดส่วนมากกว่าร้อยละ 30 ของต้นทุนวัตถุดิบทั้งหมด
ได้แก่บริษัท เบอร์ลี่ เอเชียติ๊ก โซดา จำกัด

การใช้เทคโนโลยีในการผลิต

ปัจจุบันบริษัทมีเครื่องจักรในการผลิต 22 เครื่อง
ดำเนินการอยู่ที่โรงงานราษฎร์บูรณะและที่โรงงานบางพลี
ด้วยเทคโนโลยีทางการผลิตที่ก้าวหน้าและเครื่องจักรอันทันสมัย จากสองบริษัทพันธมิตร คือ บริษัท
Australian Consolidated Industries และบริษัท Owens-Illinois
ซึ่งเป็นผู้ให้การสนับสนุนเทคโนโลยีทาง
การผลิตที่ก้าวหน้าและเครื่องจักรที่ทันสมัย
ช่วยให้บริษัทมีความเชี่ยวชาญในการผลิตขวดแก้วส่งให้แก่อุตสาหกรรมต่าง ๆ
การใช้เทคโนโลยีในการผลิตขวดให้มีน้ำหนักเบา (Light Weight Technology)
ทำให้ปริมาณการใช้วัตถุดิบต่อขวดลดลงโดยยังคงคุณสมบัติในการบรรจุได้เหมือนเดิม
และความแข็งแรงของขวดได้ตามเกณฑ์มาตรฐาน ในส่วนของการผลิตบรรจุภัณฑ์แก้วสำหรับเบียร์
เครื่องดื่มเพื่อสุขภาพ น้ำเกลือแร่ อาหาร วิสกี้ น้ำอัดลม น้ำดื่ม โซดา ไวน์ ขวดยาและภาชนะแก้ว
บริษัทเป็นผู้ผลิตบรรจุภัณฑ์แก้วรายแรกของประเทศที่ได้รับใบรับรองระบบคุณภาพมาตรฐาน ISO
9002 บริษัทได้ทำการปรับเปลี่ยนมาตรฐานระบบบริหารคุณภาพจากมาตรฐาน ISO 9002 ฉบับปี
1994 เป็น ISO 9001 ฉบับปี 2000
ได้เริ่มประยุกต์ใช้มาตรฐานใหม่นี้ทั่วทั้งองค์กรตั้งแต่เดือนพฤศจิกายน 2544 เป็นต้นมา
และได้รับการรับรองระบบบริหารคุณภาพ ISO 9001 ฉบับปี 2000 เมื่อปี 2545
จากสถาบันเดียวกัน

(2) ผลกระทบต่อสิ่งแวดล้อม

บริษัทเชื่อมั่นว่ามาตรการการจัดการด้านสิ่งแวดล้อมที่ดีจะส่งผลดีต่อคุณภาพชีวิต สุขภาพ
ความปลอดภัยของพนักงาน และชุมชนบริเวณใกล้เคียง
ทั้งนี้บริษัทมีการควบคุมและตรวจสอบกรรมวิธีการบำบัดน้ำเสีย
อากาศเสียและของเสียออกจากโรงงานอุตสาหกรรมตามมาตรฐานที่กฎหมายกำหนด
การผลิตขวดแก้วจำเป็นต้องใช้ทรัพยากรธรรมชาติจำนวนมาก
แต่สามารถนำภาชนะแก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภค
โดยที่คุณสมบัติและคุณภาพไม่เปลี่ยนแปลงไปจากเดิม บริษัทเป็นผู้นำในการหมุนเวียนนำเศษแก้ว
กลับมาแปรรูปเป็นบรรจุภัณฑ์แก้วได้ปีละประมาณกว่า 320,000 ตันต่อปี
การหมุนเวียนแก้วกลับมาใช้ช่วยลดปริมาณขยะ อนุรักษ์ทรัพยากรธรรมชาติ และประหยัดพลังงาน

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านอุปโภคบริโภค

1. บริษัท เบอร์ลี่ ยุคเกอร์ เซลล็อกซ์ จำกัด

(1) ลักษณะผลิตภัณฑ์หรือบริการ

ดำเนินธุรกิจการผลิตและจัดจำหน่ายผลิตภัณฑ์กระดาษอนามัย เริ่มก่อตั้งบริษัทในปี พ.ศ. 2530
ต่อมาในปี พ.ศ. 2543 บริษัท เบอร์ลี่ ยุคเกอร์ จำกัด (มหาชน)
ได้เล็งเห็นความก้าวหน้าของธุรกิจนี้ จึงได้เข้ามา
ซื้อหุ้นเพิ่มจนกลายเป็นผู้ถือหุ้นรายใหญ่ โดยถือหุ้นร้อยละ 92.21 ของจำนวนหุ้นทั้งหมดเมื่อปี พ.ศ.
2547 บริษัทได้พัฒนาอย่างไม่หยุดยั้งเพื่อตอบสนองความต้องการของผู้บริโภค
และสร้างความแตกต่างที่เหนือคู่แข่ง โดยในปี 2548
บริษัทเป็นผู้ผลิตรายแรกในอาเซียนที่ลงทุนติดตั้งเครื่องจักรที่มีเทคโนโลยีการพิมพ์ลวดลายหลากหลายสีสันบนกระดาษทิชชู
ประกอบด้วยกระดาษม้วนเซลล็อกซ์-แฟนซี กระดาษม้วน
ดิออน-แฟนซี กระดาษอเนกประสงค์แม๊กซ์โม่-แฟนซี และกระดาษเช็ดหน้าเซลล็อกซ์-แฟนซี

(2) การตลาดและภาวะการแข่งขัน

(ก) บริษัททำการผลิตกระดาษอนามัยเช่น กระดาษชำระ กระดาษเช็ดหน้า และการดาษเช็ดมือ
โดยมีตราสินค้าดังนี้ ตราเซลล็อกซ์ ดิออน แม๊กซ์โม่ ซิลค์ ดาลตัน เบลล์ เมโลน่า
ทำการผลิตเพื่อตราสินค้าของตนเองและผลิตตราสินค้าให้บุคคลภายนอก
ทั้งในประเทศและต่างประเทศในแถบเอเซียอาคเนย์ โดยการจัดจำหน่ายผ่านบริษัท บีเจซี
มาร์เก็ตติ้ง จำกัด และจัดจำหน่ายเองในช่องการจำหน่ายที่แตกต่างกัน แม้ว่าในรอบปี 2548
บริษัทต้องเผชิญกับภาวะการแข่งขันด้านราคาอย่างมาก
แต่บริษัทยังคงสามารถรักษาความเป็นผู้นำตลาดเชิงปริมาณกลุ่มสินค้าประเภทกระดาษชำระต่อจากปีที่แล้ว
โดยมีส่วนแบ่งการตลาดร้อยละ 38
และมีตำแหน่งทางการตลาดเป็นอันดับสองในสินค้าประเภทกระดาษเช็ดหน้า
โดยมีส่วนแบ่งการตลาดร้อยละ 17 อีกทั้งเป็นผู้นำทางการตลาดในกลุ่มลูกค้าสถาบัน
โดยมีส่วนแบ่งการตลาดร้อยละ 40
และได้ขยายข่องทางการจัดจำหน่ายสินค้าไปยังกลุ่มตลาดต่างประเทศแถบเอเซียมากขึ้น ได้แก่
เวียดนาม กัมพูชา จีน มาเลเซีย สิงคโปร์ สหรัฐอเมริกา ญี่ปุ่น ฟิลิปปินส์ ลาว และฮ่องกง เป็นต้น

(ข) สภาพการแข่งขันภายในอุตสาหกรรม

ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

  ---------- ----------------------------------- -------------- --------- --------
  กลุ่มคุณภาพ   บริษัทคู่แข่งขัน                          ภาวะการแข่งขัน             

                                                 เบาบาง         ปานกลาง   รุนแรง

  ดีเยี่ยม      บริษัท คิมเบอร์ลี่ คล๊าก                                  /         

  ดี          บริษัท คิมเบอร์ลี่ คล๊าก บริษัท ธนธาร                                 /

  ประหยัด     บริษัท คิมเบอร์ลี่ คล๊าก บริษัท วังขนาย บริษัท                           /
             ธนธาร                                                        

  สุดประหยัด   บริษัท คิมเบอร์ลี่ คล๊าก บริษัท วังขนาย บริษัท                 /         
             ธนธาร                                                        
  ---------- ----------------------------------- -------------- --------- --------

ปัจจัยสำคัญที่มีผลกระทบต่อการประกอบธุรกิจคือ วัตถุดิบเยื่อกระดาษซึ่งเป็นสินค้าเกษตร ที่มีราคา
ผันแปรตามฤดูกาล และอาจมีการขาดแคลนในบางเวลา ซึ่งมีผลกระทบต่อต้นทุนการผลิตโดยตรง
และโดยที่บริษัทไม่สามารถปรับราคาสินค้าได้
เนื่องจากหากมีการปรับราคาขายลูกค้าก็จะหันไปซื้อสินค้าของคู่แข่งที่ยังไม่ปรับราคาทันที
กลุ่มลูกค้าของบริษัทร้อยละ 90 เป็นลูกค้าในประเทศ อีกร้อยละ 10 เป็นลูกค้าต่างประเทศ

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ ชั้น 11 อาคารเลขที่ 99 ซอยรูเบีย ถนนสุขุมวิท 42
แขวง
พระโขนง เขตคลองเตย กรุงเทพมหานคร 10110 โดยมีโรงงานผลิตและจัดเก็บสินค้า 2 แห่ง
โรงงานแรกตั้งอยู่เลขที่ 330 หมู่ 9 ซอยร่วมใจ ถนนบางนา-ตราด กม.19 ตำบลบางโฉลง
อำเภอบางพลี จังหวัดสมุทรปราการ 10540 และโรงงานแห่งที่สองตั้งอยู่เลขที่ 598 หมู่ 10
ตำบลท่าตูม อำเภอศรีมหาโพธิ จังหวัดปราจีนบุรี 25140

กำลังการผลิตและปริมาณการผลิต

ในปี 2548 บริษัทมีกำลังการผลิต 37,000 ตัน ปริมาณการผลิตจริง 32,000 ตัน
หรือคิดเป็นร้อยละ 50 ของการผลิตกระดาษอนามัยในประเทศ มีเครื่องจักรในการผลิตได้แก่
เครื่องจักรผลิตกระดาษ 4 เครื่อง เครื่องจักรแปรรูปกระดาษ 20 เครื่อง
และเครื่องจักรที่มีเทคโนโลยีการพิมพ์สี่สี ดำเนินการผลิตตลอด 24
ชั่งโมง แบ่งออกเป็น 3 กะ ๆ ละ 8 ชั่วโมง

วัตถุดิบที่ใช้ในการผลิต

เยื่อกระดาษเป็นวัตถุดิบหลักในการผลิต บริษัทใช้เยื่อใยสั้นจากในประเทศร้อยละ 70 - 75
ใช้เยื่อใยยาวจากต่างประเทศร้อยละ 25 - 30 ผู้จำหน่ายเยื่อใยสั้นได้แก่ บริษัท แอ๊ดวานซ์
อะโกร จำกัด และบริษัท ฟีนิกซ์ พัลพ์ แอนด์ เปเปอร์ จำกัด
สำหรับเยื่อใยยาวซื้อจากผู้ผลิตในประเทศแคนาดาและนิวซีแลนด์เป็นส่วนใหญ่
สัดส่วนการซื้อวัตถุดิบในประเทศและต่างประเทศเป็น 3:1

การใช้เทคโนโลยีในการผลิต

เครื่องจักรสำคัญ ๆ ที่ใช้ในการผลิตและแปรรูปการผลิตนำเข้าจากต่างประเทศ เช่น
ประเทศอิตาลีและญี่ปุ่น การเปลี่ยนแปลงทางเทคโนโลยี
บริษัทเป็นผู้ผลิตรายแรกในอาเซียนที่ลงทุนติดตั้งเครื่องจักรที่มีเทคโนโลยีการพิมพ์ลวดลายหลากหลายสีสันบนกระดาษทิชชู
มีการดำเนินการลดต้นทุนการผลิตอย่างต่อเนื่องและได้ผลดี
การลดปริมาณสินค้าคงคลังของสินค้าสำเร็จรูปและเยื่อกระดาษ ลดการสูญเสีย
ในกระบวนการผลิต และเพิ่มความเร็วของเครื่องผลิต

(ข) ผลกระทบต่อสิ่งแวดล้อม

บริษัทได้มีการติดตั้งเครื่องจักรบำบัดน้ำเสียที่ทันสมัยตั้งแต่เริ่มสร้างโรงงาน
ซึ่งสามารถทำความสะอาด
น้ำเสียที่เกิดจากกระบวนการผลิตให้สามารถนำไปใช้ในกระบวนการผลิตได้อีกครั้ง
โดยไม่มีการระบาย
น้ำเสียออกสู่ภายนอกโรงงานเลย (Zero Discharge)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ ฟู้ดส์ จำกัด

(1) ลักษณะผลิตภัณฑ์หรือบริการ

ดำเนินการผลิต การตลาดและจัดจำหน่าย สินค้าประเภทขนมขบเคี้ยว มันฝรั่งทอดกรอบ เทสโต
ข้าวอบกรอบปรุงรส โดโซะ มันผสมทอดกรอบเคลือบเนยคาราเมลและข้าวโพดเคลือบเนยคาราเมล
ภายใต้ชื่อ ปาร์ตี้ ขนมกรอบเคลือบรสช็อคโกแลต แคมปัส แป้งมันฝรั่งทอดกรอบ แดนดี้
ข้าวอบกรอบปรุงรส ไบตี้ ขนมอบกรอบ และ คาร์ลอส ขนมทอดกรอบรสมะเขือเทศ

(2) การตลาดและภาวะการแข่งขัน

(ก) บริษัทใช้ช่องทางการจัดจำหน่ายผ่านบริษัท บีเจซี มาร์เก็ตติ้ง จำกัด
เป็นหลักและจำหน่ายเองบ้าง
มีการพัฒนาระบบตัวแทนจำหน่ายเพื่อดูแลให้ครอบคลุมพื้นที่
นอกจากนี้บริษัทเน้นคุณภาพของผลิตภัณฑ์อย่างสม่ำเสมอ ให้มีความสดใหม่ในตลาด
มีกรรมวิธีการบรรจุที่ได้มาตรฐาน พัฒนาผลิตภัณฑ์ใหม่ ๆ อย่างต่อเนื่อง ในปี 2548
บริษัทได้วางตลาดสินค้าใหม่คือมันฝรั่งเทสโต รสสาหร่ายญี่ปุ่น รสยำสาหร่าย
และรสปลาหมึกย่างยากูซา วางตลาดข้าวอบกรอบโดโซะ 2 รสใหม่ คือ รสสาหร่ายและรสคอร์นชีส
เน้นทำกิจกรรมส่งเสริมการขายให้กับผู้บริโภคผ่านช่องทางจัดจำหน่ายอย่างต่อเนื่อง

(ข) สภาพการแข่งขันภายในอุตสาหกรรม

ถึงแม้การแข่งขันในตลาดจะยังคงทวีความรุนแรงรวมถึงผู้ผลิต และการออกผลิตภัณฑ์ใหม่ ๆ ที่เพิ่มขึ้น
บริษัทมีความเชื่อมั่นว่าจะยังคงเติบโตไปด้วยความมั่นคง ด้วยประสบการณ์ คุณภาพบุคลากร
สินค้าและการจัดการที่มีมาต่อเนื่องถึง 20 ปี ในปี 2548
บริษัทยังคงสามารถรักษาส่วนแบ่งการตลาดร้อยละ 15

(3) การจัดหาผลิตภัณฑ์หรือบริการ

บริษัทตั้งอยู่ที่อาคารเบอร์ลี่ ยุคเกอร์ ชั้น 2 เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 โรงงานผลิตมีพื้นที่ประมาณ 15.2 ไร่
พื้นที่ของอาคารสำนักงาน โรงงานและคลังสินค้ารวมกันประมาณ 10,000 ตารางเมตร ตั้งอยู่เลขที่
225/10 หมู่ 1 นิคมอุตสาหกรรมเทพารักษ์ ตำบลบางเสาธง กิ่งอำเภอบางเสาธง
จังหวัดสมุทรปราการ 10540

กำลังการผลิตและปริมาณการผลิต

ปี 2548 บริษัทมีกำลังผลิต 11,677 ตัน ปริมาณการผลิต 7,604 ตัน
การใช้กำลังการผลิตคิดเป็นร้อยละ 65 นอกจากสินค้าที่ผลิตเองแล้ว บริษัทได้ว่าจ้างบริษัท
ขนมสากล จำกัด ในฐานะหุ้นส่วนทางธุรกิจระยะยาวให้ผลิตขนมอบกรอบไบตี้ และได้ว่าจ้างบริษัท
กวางเจาหวันหวันฟู้ดส์ จำกัด ในฐานะหุ้นส่วนทางธุรกิจระยะยาวให้ผลิตข้าวอบกรอบโดโซะ
นำเข้ามาจำหน่ายในประเทศควบคู่ไปกับสินค้าอื่น ๆ

วัตถุดิบที่ใช้ในการผลิต

เป็นผลิตผลทางการเกษตรที่นำมาแปรรูปเพื่อเพิ่มมูลค่า และเป็นการส่งเสริมอาชีพให้เกษตรกรใน
การเพาะปลูกมันฝรั่งอย่างครบวงจร โดยจัดหาหัวพันธุ์มันฝรั่งและมันเทศ ปุ๋ยและเคมี
รวมถึงการประกันราคารับซื้อคืน
มีการพัฒนาแปลงทดลองเพื่อสาธิตและให้ความรู้ทั้งในรูปแปลงทดลองเกษตรกรรมด้วยมือและเครื่องจักร
ทำให้ในปี 2548 บริษัทไม่มีความจำเป็นต้องนำเข้ามันฝรั่งสดจากต่างประเทศเข้ามาใช้

การใช้เทคโนโลยีในการผลิต

บริษัทได้รับใบรับรองการวิเคราะห์อันตรายและจุดวิกฤติ ที่ต้องควบคุมในการผลิตอาหาร (HACCP)
และใบรับรองระบบคุณภาพมาตรฐาน ISO 9001 : 2000 จาก SGS และ UKAS (United
Kingdom Accreditation Services) กับ NAC (The National Accreditation
Council of Thailand) ตามลำดับ ในการผลิตอาหารตามมาตรฐานอย่างครบถ้วน
การเข้าร่วมโครงการพัฒนาระบบคุณภาพ TQM อย่าง
ต่อเนื่องมาจากปี 2547 กับสถาบันมาตรฐานผลิตภัณฑ์อุตสาหกรรม เพื่อให้บริษัทมีระบบคุณภาพและ
การจัดการด้านการผลิตที่ปรับปรุงอย่างต่อเนื่อง มีการศึกษาเพื่อเตรียมการลงทุนในเครื่องจักรใหม่
ๆ มาใช้ในการผลิตและการบรรจุ

(ข) ผลกระทบต่อสิ่งแวดล้อม

บริษัทได้มีการติดตั้งเครื่องบำบัดน้ำเสียที่ได้มาตรฐาน
เพื่อบำบัดน้ำเสียที่ออกจากกระบวนการผลิตก่อนที่จะปล่อยลงสู่ระบบบำบัดน้ำเสียส่วนกลางของนิคมอุตสาหกรรมเทพารักษ์

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

ดำเนินการผลิตเพื่อจำหน่ายและรับจ้างผลิตสินค้าจำพวก สบู่ แชมพู เครื่องสำอาง ลูกอม
และช็อคโกแลต ซึ่งเป็นผลิตภัณฑ์ที่ได้พัฒนารูปลักษณ์ตัวสินค้า
และกล่องบรรจุให้สวยงามในรูปกล่องของขวัญภายใต้
ตรายี่ห้อ Thailand Deluxe
ซึ่งประสบความสำเร็จอย่างมากในการร่วมทำธุรกิจปลอดภาษีและธุรกิจการท่องเที่ยว

(2) การตลาดและภาวะการแข่งขัน

(ก) บริษัทเน้นความเป็นสินค้าของคนไทย ที่มีคุณภาพในราคายุติธรรม
กลุ่มผู้ซื้อระดับรายได้ค่อนข้างดีถึงปานกลาง ขึ้นอยู่กับชนิดของสินค้า
นโยบายการตั้งราคาจะให้ถูกกว่าคู่แข่งในระดับคุณภาพเดียวกัน
ร้อยละ 5 - 10 ช่องทางจัดจำหน่ายผ่านบริษัท บีเจซี มาร์เก็ตติ้ง จำกัดเป็นหลัก
นอกจากนี้มีการรับจ้างผลิตตามคำสั่งของลูกค้า ได้แก่ บริษัท คราฟท์ ฟู้ดส์ (ประเทศไทย) จำกัด
บริษัท เอวอน คอสเมติคส์ จำกัด บริษัท เรกคิทท์เบนคิเซอร์ (ประเทศไทย) จำกัด บริษัท
จอห์นสัน แอนด์ จอห์นสัน (ไทย) จำกัด บริษัท
โอสถสภา มาร์เก็ตติ้ง จำกัด และบริษัท ชิโนไทย (ประเทศไทย) จำกัด เป็นต้น บริษัทได้เพิ่มเน้น
การร่วมงานแสดงสินค้าและนิทรรศการในต่างประเทศ
เน้นส่งเสริมทีมพัฒนาผลิตภัณฑ์ใหม่ให้มีความแข็งแกร่งควบคู่ไปกับการพัฒนาธุรกิจเพื่อสามารถตอบสนองโอกาสทางการตลาดได้ดีขึ้น

(ข) สภาพการแข่งขันภายในอุตสาหกรรม

การแข่งขันในภาคอุตสาหกรรมมีค่อนข้างสูง มีการออกสินค้าในรูปแบบเฉพาะด้าน เช่น การบำรุงผิว
สปา ผลิตภัณฑ์เน้นผิวขาวขึ้น ภาครัฐบาลให้การสนับสนุนสินค้าที่มาจากแต่ละตำบล สินค้า OTOP
เข้าสู่ตลาด

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 3 โรงงาน คือ โรงงานผลิตสบู่ โรงงานผลิตเครื่องสำอาง
และโรงงานผลิตลูกอมและช็อคโกแลต ตั้งอยู่เลขที่ 70 หมู่ 13 ถนนปู่เจ้าสมิงพราย ตำบลหญ้าแพรก
อำเภอพระประแดง จังหวัดสมุทรปราการ 10130

กำลังการผลิตและปริมาณการผลิต

กำลังการผลิตในระยะ 3 ปีที่ผ่านมาเป็นดังนี้

+----------------------------------------+---------+---------+---------+
|                                        | 2548    | 2547    | 2546    |
+----------------------------------------+---------+---------+---------+
| ผลิตภัณฑ์สบู่ :                             | 15,000  | 15,000  | 15,000  |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณผลิตจริง (หน่วย ต่อ ตัน)               |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 11,275  | 10,443  | 11,558  |
+----------------------------------------+---------+---------+---------+
|                                        | 75      | 70      | 77      |
+----------------------------------------+---------+---------+---------+
| ผลิตภัณฑ์เครื่องสำอาง :                     | 5,000   | 5,000   | 5,000   |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณผลิตจริง (หน่วย ต่อ ตัน)               |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 2,497   | 2,017   | 2,480   |
+----------------------------------------+---------+---------+---------+
|                                        | 50      | 40      | 50      |
+----------------------------------------+---------+---------+---------+
| ผลิตภัณฑ์กลีเซอรีน (ผลิตภัณฑ์พลอยได้) :         | 850     | 850     | 850     |
|                                        |         |         |         |
| กำลังการผลิตเต็มที่ (หน่วย ต่อ ตัน)            |         |         |         |
|                                        |         |         |         |
| ปริมาณผลิตจริง (หน่วย ต่อ ตัน)               |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 615     | 699     | 691     |
+----------------------------------------+---------+---------+---------+
|                                        | 72      | 82      | 81      |
+----------------------------------------+---------+---------+---------+
| ผลิตภัณฑ์ลูกอม :                           | 5,000   | 5,000   | 5,000   |
|                                        |         |         |         |
| กำลังการผลิตเต็มที่ (หน่วน ต่อ ตัน)            |         |         |         |
|                                        |         |         |         |
| ปริมาณการผลิตจริง (หน่วย ต่อ ตัน)            |         |         |         |
|                                        |         |         |         |
| การใช้กำลังการผลิต (ร้อยละ)                |         |         |         |
+----------------------------------------+---------+---------+---------+
|                                        | 1,926   | 2,705   | 2,738   |
+----------------------------------------+---------+---------+---------+
|                                        | 39      | 54      | 55      |
+----------------------------------------+---------+---------+---------+

วัตถุดิบที่ใช้ในการผลิต

เน้นนโยบายจัดหาวัตถุดิบจากภายในประเทศเป็นหลัก
มีวัตถุดิบบางชนิดที่หาซื้อในประเทศไม่ได้มาตรฐานทำให้ต้องสั่งจากต่างประเทศเช่น น้ำมันปาล์ม
น้ำมันมะพร้าว ซื้อจากประเทศฟิลิปปินส์ สิงคโปร์ เป็นต้น
สัดส่วนการจัดซื้อในประเทศประมาณร้อยละ 85 ต่างประเทศร้อยละ 15

การใช้เทคโนโลยีในการผลิต

เนื่องจากบริษัทมีประสบการณ์การผลิตมายาวนาน
มีการถ่ายทอดจากผู้ชำนาญการผลิตและการซื้อเทคโนโลยีจากต่างประเทศ
ความเพียงพอของเครื่องจักรและบุคลากร ทำให้บริษัทสามารถบริหารงานได้อย่างมีประสิทธิภาพ
ปัจจุบันอาจมีเทคโนโลยีใหม่แต่ต้องลงทุนเครื่องจักรในการผลิตอาจปรับเปลี่ยนให้มีประสิทธิภาพและผลิตสินค้าที่มีคุณภาพดียิ่งขึ้น
บริษัทมีสัญญาการให้ความช่วยเหลือด้านเทคนิคจากผู้เชี่ยวชาญ
สาระสำคัญคือให้คำปรึกษาแนะนำสูตรและกรรมวิธีการผลิต แนะนำฝึกสอนช่วยแก้ปัญหาเมื่อต้องการ
โดยต้องจ่ายค่าให้ความช่วยเหลือด้านเทคโนโลยีร้อยละ 7 - 20 ของยอดขาย
บริษัทได้ปรับปรุงงานด้านระบบคุณภาพอย่างต่อเนื่อง
และได้รับการต่ออายุใบรับรองมาตรฐานการผลิตที่ดี GMP สำหรับการผลิตอาหารและเครื่องสำอาง
ส่วนโรงงานผลิตอาหารได้รับมาตรฐานระบบคุณภาพ
ISO9001 : 2000 และ HACCP บริษัทได้ตั้งหน่วยงานเพื่อรับผิดชอบโครงการพัฒนาและปรับปรุง
เพื่อยกระดับคุณภาพของกลุ่มผู้ผลิตบรรจุภัณฑ์ให้แก่บริษัท มีผู้ผลิตที่ได้รับการรับรอง (Certified
Vendor) จากบริษัทจำนวน 9 ราย ด้านการยกระดับและปรับปรุงโรงงาน
กระบวนการผลิตและความสามารถ
การผลิต มีระบบการจัดการคุณภาพทั่วทั้งองค์กร (TQM) บริษัทได้ปรับปรุงระบบคุณภาพน้ำ DI
เพื่อรองรับตามมาตรฐานของลูกค้า
สำหรับการปรับปรุงระบบการบำบัดน้ำเสียในส่วนสุดท้ายได้เสร็จสิ้นสมบูรณ์
และน้ำที่ผ่านการบำบัดมีคุณภาพดีกว่าระดับมาตรฐานที่ราชการกำหนด

(ข) ผลกระทบต่อสิ่งแวดล้อม

บริษัทได้ติดตั้งเครื่องบำบัดน้ำเสียและบ่อน้ำเสีย เพื่อพักน้ำเสียไว้โดยใช้เชื้อแบคทีเรียเป็นตัวเร่ง
การย่อยสลาย ก่อนที่จะปล่อยลงสู่ท่อน้ำทิ้ง

(4) งานที่ยังไม่ได้ส่งมอบ (ไม่มี)

4. บริษัท บีเจซี มาร์เก็ตติ้ง จำกัด

(1) ลักษณะผลิตภัณฑ์หรือบริการ

ดำเนินธุรกิจการตลาดและเป็นตัวแทนจัดจำหน่ายสินค้าอุปโภคบริโภคที่ผลิตจาก กลุ่มเบอร์ลี่ ยุคเกอร์
ได้แก่ กลุ่มสินค้า ขนมขบเคี้ยว กระดาษอนามัย เครื่องใช้ส่วนตัว
และจัดจำหน่ายสินค้าจากผู้ผลิตภายนอก ได้แก่ กลุ่มสินค้า อาหาร เครื่องดื่ม เครื่องสำอาง
เครื่องใช้ส่วนตัว และจำหน่ายสินค้าที่บริษัทเป็นตัวแทนนำเข้าจากต่างประเทศ ได้แก่ สินค้าไวน์

(2) การตลาดและภาวะการแข่งขัน

ลักษณะตลาดแบ่งได้เป็น 2 ลักษณะใหญ่ ๆ คือ ร้านค้าสมัยใหม่ (Modern Trade)
และร้านค้าทั่วไป (Traditional Trade) ร้านค้าสมัยใหม่ ได้แก่ ร้านสะดวกซื้อ เช่น
เซเว่นอีเลฟเว่น แฟมมิลี่มาร์ท ซุปเปอร์
มาร์เก็ตและไฮเปอร์มาร์เก็ต ร้านค้าทั่วไป ร้านค้าส่งและปลีกทั่วประเทศ คู่แข่งสำคัญได้แก่
ยูนิลีเวอร์
ดีทแฮลม์ เป็นต้น บริษัทมีสินค้าสบู่แพรอทโกล์ดและสบู่นกแก้วที่ครองส่วนแบ่งตลาดเป็นอันดับ 2

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 บริษัทมีทุนจดทะเบียนและชำระแล้วจำนวน 100 ล้านบาท
มีจำนวนหุ้น 10 ล้านหุ้น หุ้นละ 10 บาท
ประกอบธุรกิจจัดจำหน่ายและการตลาดสินค้าที่ผลิตจากกลุ่มบริษัท เบอร์ลี่ ยุคเกอร์ ได้แก่ บริษัท
เบอร์ลี่ ยุคเกอร์ เซลล็อกซ์ จำกัด ผลิตกระดาษอนามัย บริษัท รูเบียอุตสาหกรรม จำกัด
ผลิตเครื่องใช้ส่วนตัวและลูกอม บริษัท เบอร์ลี่ ยุคเกอร์ ฟู้ดส์ จำกัด ผลิตขนมขบเคี้ยว
และยังรับทำการตลาดและจัดจำหน่ายสินค้าอื่นที่มีความหลากหลาย ทั้งจากบริษัทในและต่างประเทศ

(ข) ผลกระทบต่อสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิคและอุตสาหกรรม

1.  บริษัท บีเจซี เทรดดิ้ง จำกัด

(1) ลักษณะผลิตภัณฑ์หรือบริการ

(ก) การตลาดและจัดจำหน่ายผลิตภัณฑ์หลากหลาย เช่น อุปกรณ์ทางการแพทย์
เครื่องมือแพทย์ทั้งโรงพยาบาลของรัฐ และเอกชน ผลิตภัณฑ์ของ Lorad
เครื่องตรวจวัดความหนาแน่นของกระดูกผลิตภัณฑ์ของ Hologic
กล้องจุลศัลยกรรมเพื่อการผ่าตัดผลิตภัณฑ์ของ Leica โคมไฟและเครื่องจี้เพื่อการผ่าตัดผลิตภัณฑ์ของ
Martin เครื่องตรวจคลื่นไฟฟ้าในกล้ามเนื้อและระบบประสาทผลิตภัณฑ์ของ Medelec ผลิตภัณฑ์ของ
EBM Technology ระบบซอฟท์แวร์จัดเก็บข้อมูลภาพทางการแพทย์แบบดิจิตอล ผลิตภัณฑ์ Agfa
ใช้ในธุรกิจกราฟฟิค อุปกรณ์เตรียมการพิมพ์ และเครื่องทำแม่แบบสิ่งพิมพ์ระบบดิจิตอล ผลิตภัณฑ์ของ
Hewlett Packard เครื่องพิมพ์สีดิจิตอลออฟเซท HP Indigo เครื่องสแกนเนอร์ Imacon
ฟิล์มที่ใช้กับคอมพิวเตอร์ ฟิล์ม 35 มม. เภสัชภัณฑ์จาก Laboratories, Besins, Biosidus,
BPL, Fujisawa, Eurodrug, Schering Finland, Pierre Fabre, Teijin, Genzyme
และ Taiko Pharmaceutical, วัคซีนจาก Dongshin ผลิตภัณฑ์เพื่อสุขภาพของ 3M
เมนโทลาทั่ม และถุงยางอนามัยแอนเซลล์นอกเหนือจากผลิตภัณฑ์เหล่านี้ยังมียาที่ทำวิจัยใหม่ ๆ
และผลิตภัณฑ์ Biotechnology สินค้าเครื่องเขียนต่าง ๆ
ซึ่งนำเข้าจากต่างประเทศและผลิตภายในประเทศที่ใช้ในสถาบันการศึกษา หน่วยงานราชการ
และสำนักงานทั่วไป ภายใต้เครื่องหมายการค้าของผู้อื่น ควบคู่กับของบริษัทเอง ได้แก่
ผลิตภัณฑ์เครื่องใช้สำนักงาน 3M ผลิตภัณฑ์กาวและลบคำผิดยู้ฮู (UHU) ผลิตภัณฑ์กระดาษดั๊บเบิ้ลเอ
(Double A) ผลิตภัณฑ์เครื่องเขียนสตาบิโล (STABILO) และผลิตภัณฑ์เครื่องเขียนบีเจ (B-Jay)
เป็นต้น

(2) การตลาดและภาวะการแข่งขัน

(ก) ผลิตภัณฑ์ด้านเทคโนโลยีทางภาพและเวชภัณฑ์ของบริษัท ส่วนมากจำหน่ายเฉพาะในประเทศ
ลูกค้ากระจายตามกลุ่มสินค้าต่าง ๆ เช่น โรงพยาบาลของรัฐ และเอกชนทั่วประเทศ
ซึ่งเป็นผู้ใช้โดยตรง ทางด้านสินค้าเครื่องเขียน มีวางจำหน่ายตามร้านค้าเครื่องเขียน
ห้างสรรพสินค้า และ Modern Trade
ชั้นนำทั่วไป โดยมีพนักงานขายให้บริการทั่วประเทศ การแข่งขันของสินค้าเครื่องเขียนมีหลายยี่ห้อ
ทั้งผลิตในประเทศและนำเข้าจากต่างประเทศ โดยเฉพาะสินค้าราคาถูกจากประเทศจีน และสินค้า
House-Brand ของห้างต่าง ๆ กลยุทธการแข่งขันที่ใช้ คือการแข่งขันด้านราคา
การบริการหลังการขาย และคุณภาพของสินค้า โดยบริษัทได้เปรียบเชิงการค้าต่อคู่แข่ง
เนื่องจากเป็นธุรกิจที่รับโอนมาจากบริษัทแม่
ที่ดำเนินธุรกิจนี้มาหลายสิบปี มีชื่อเสียงที่ดีจนลูกค้าไว้วางใจในการซื้อสินค้าและบริการ

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 เริ่มจดทะเบียนและประกอบการเมื่อเดือนพฤษภาคม 2546
โดยรับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่
ยุคเกอร์ จำกัด (มหาชน) โดยมีธุรกิจหลัก 3 ฝ่าย คือ เวชภัณฑ์ เทคโนโลยีทางภาพ
และสินค้าเครื่องเขียน

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ สเปเชียลตี้ส์ จำกัด

(1) ลักษณะผลิตภัณฑ์หรือบริการ

การตลาดและจัดจำหน่ายผลิตภัณฑ์ในกลุ่มธุรกิจหลัก 3 กลุ่ม คือ กลุ่มเคมีอุตสาหกรรม
กลุ่มสารปรุงแต่งและส่วนผสมอาหาร และกลุ่มวัตถุดิบเบเกอรี่ สินค้าภายใต้กลุ่มดังกล่าวประกอบด้วย
สารเคมีเพื่ออุตสาหกรรม สารทำละลาย สารทำความเย็น สารปรุงแต่งสี
วัตถุดิบปรุงแต่งในอุตสาหกรรมอาหารและเครื่องดื่ม สารปรุงรส
เครื่องสำอางและผลิตภัณฑ์ส่งเสริมสุขภาพ รวมทั้งวัตถุดิบเบเกอรี่
การจัดจำหน่ายภายใต้ตราสินค้าเดิมของผู้ขาย มีบางผลิตภัณฑ์ที่บริษัทปรับเปลี่ยนบรรจุภัณฑ์
หรือการบดผสมเพื่อเพิ่มมูลค่าแก่สินค้าในห่วงโซ่อุปทาน

(2) การตลาดและภาวะการแข่งขัน

(ก) การแข่งขันในตลาดยังคงสูง อย่างไรก็ดีธุรกิจหลัก ๆ ยังคงเติบโต
ผลิตภัณฑ์ของบริษัทยังคงได้รับการยอมรับในด้านคุณภาพและการจัดส่ง
การบริการจากเจ้าหน้าที่ที่เชี่ยวชาญ
กลุ่มวัตถุดิบปรุงแต่งในอุตสาหกรรมอาหารมีกลุ่มสินค้าเพิ่มมากขึ้น
การเข้าร่วมงานงานแสดงสินค้าร่วมกับผู้ผลิตรายใหม่
ในกลุ่มสารเคมีเพื่ออุตสาหกรรมและกลุ่มวัตถุดิบเบเกอรี่
บริษัทประสบความสำเร็จในการรักษาฐานลูกค้าหลักและสามารถขยายฐานเพิ่มขึ้น

(ข) สภาพการแข่งขันภายในอุตสาหกรรม

บริษัทเป็นผู้นำเข้าเคมีภัณฑ์ สารผสมและปรุงแต่งในผลิตภัณฑ์อาหารและเครื่องดื่ม รวมทั้งอาหารสัตว์
รายใหญ่ที่สุดในประเทศไทย มีผลิตภัณฑ์จากบริษัทผู้ผลิตที่มีชื่อเสียงเป็นที่รู้จัก
และยังเป็นคู่ค้ากับกลุ่มบริษัท เบอร์ลี่ ยุคเกอร์ มาเป็นเวลานาน
ผลิตภัณฑ์ของบริษัทได้รับการยอมรับในด้านคุณภาพและบริการด้านเทคนิคที่ชำนาญ
ผลิตภัณฑ์วัตถุดิบปรุงแต่งอาหารของบริษัทที่นำจากต่างประเทศ
ได้รับใบอนุญาตจากองค์การอาหารและยาทั้งหมด และได้รับใบอนุญาตฮาลาล
จากคณะกรรมการมุสลิมแห่งประเทศไทย

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110
ผลิตภัณฑ์ที่นำเข้าทั้งหมดเป็นตราของเจ้าของสินค้าที่นำเข้าจากทวีปยุโรป อเมริกาและเอเซีย
บริษัทมีห้องปฏิบัติการเพื่อสาธิตขั้นตอนข้อมูลแก่ลูกค้า และบริการตอบ
ข้อซักถามในด้านเทคนิคซึ่งได้รับการสนับสนุนด้านข้อมูลจากบริษัทผู้ผลิตสินค้าโดยตรง

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ธุรกิจก่อสร้างและวิศวกรรม

1. บริษัท บีเจซี เอ็นจิเนียริ่ง จำกัด

(1) ลักษณะผลิตภัณฑ์หรือบริการ

ประกอบธุรกิจการตลาดและตัวแทนจำหน่าย ออกแบบ ติดตั้ง
และให้บริการหลังการขายสำหรับผลิตภัณฑ์อุปกรณ์และระบบวิศวกรรมประเภทต่าง ๆ แบ่งออกเป็น 5
กลุ่มผลิตภัณฑ์ ได้แก่ ระบบขนถ่ายสินค้า เช่นผลิตภัณฑ์รอกและเครน ภายใต้ชื่อการค้า Berlicrane
ระบบควบคุมอัตโนมัติ จำหน่ายอุปกรณ์ควบคุมเครื่องจักรอัตโนมัติ ภายใต้ชื่อการค้า Bermatic
รวมถึงเครื่องสำรองไฟฟ้า แบตเตอรี่สำหรับสถานีไฟฟ้าและระบบสื่อสาร
อุปกรณ์เครื่องจักรอุตสาหกรรม รับออกแบบจัดหาและติดตั้งอุปกรณ์เครื่องชั่งอุตสาหกรรม
ภายใต้ชื่อการค้า Berlitronic รวมถึงระบบและอุปกรณ์จัดเก็บสินค้าในคลังสินค้า
ภายใต้ชื่อการค้า BJC Storage System ระบบจัดการผลิตภัณฑ์อาหารและเครื่องดื่ม
จำหน่ายแผ่นกรองและ
ไส้กรองสำหรับอุตสาหกรรมอาหารและเครื่องดื่ม เครื่องล้างขวดและบรรจุขวด
ระบบจัดการสิ่งแวดล้อมและพลังงาน ให้บริการด้านการจัดการสิ่งแวดล้อมและพลังงาน

(2) การตลาดและภาวะการแข่งขัน

(ก) ธุรกิจของบริษัทในปีที่ผ่านมาอยู่ในภาวะชะลอตัว นอกจากผลิตภัณฑ์ต่าง ๆ
ที่บริษัทเป็นตัวแทนจำหน่ายส่วนใหญ่ได้รับผลกระทบจากภาวะเศรษฐกิจถดถอย
ยังมีคู่แข่งจากในประเทศและระหว่างประเทศอีกด้วย ลูกค้าหลักร้อยละ 95 เป็นกลุ่มอุตสาหกรรม
ที่เหลืออีกร้อยละ 5 เป็นการขายปลีก บริษัทยังคงร่วมมือกับบริษัท ธนสิทธิ จำกัด
ในฐานะคู่ค้าในการผลิตโครงเหล็กราคาย่อมเยา

(ข) บริษัทเป็นผู้นำเข้าผลิตภัณฑ์เกี่ยวกับวิศวกรรมจากบริษัทต่างชาติหลายประเทศ
ซึ่งส่วนหนึ่งได้ประกอบธุรกิจร่วมกันเป็นเวลาหลายปีแล้ว
ราคาของสินค้าอิงจากราคาตลาดโลกและอัตราแลกเปลี่ยนเงินตราต่างประเทศเป็นส่วนใหญ่
แต่ก็ยังมีการแข่งขันด้านราคาอย่างรุนแรง สินค้าส่วนใหญ่ได้รับ
การรับรองจากสถาบันต่าง ๆ จึงทำให้สินค้าที่บริษัทเป็นผู้จัดจำหน่ายเป็นที่น่าเชื่อถือและนิยมกันทั่วไป
บริษัทมีนโยบายในการสร้างความเข้มแข็งของทีมบริการ เพื่อดึงฐานลูกค้าให้อยู่กับบริษัทตลอดไป

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 ประกอบธุรกิจด้านการนำเข้าและผู้แทนจำหน่าย
ออกแบบและติดตั้งผลิตภัณฑ์วิศวกรรม ที่รับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่อยู่ในบริษัท เบอร์ลี่ ยุคเกอร์
จำกัด (มหาชน) ผลิตภัณฑ์ที่นำเข้าทั้งหมดเป็นตราของสินค้าจากทวีปยุโรป สหรัฐอเมริกาและเอเซีย
นอกจากนี้สินค้าบางประเภทที่บริษัทจำหน่ายในตราสินค้าของบริษัทเองโดย
สรรหาผลิตภัณฑ์และเทคโนโลยีใหม่ ๆ ออกสู่ตลาด เพื่อสร้างความหลากหลาย

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท ไทย-สแกนดิค สตีล จำกัด

(1) ลักษณะผลิตภัณฑ์หรือบริการ

บริษัทรับทำการออกแบบ และผลิตหรือทำการผลิตตามแบบของลูกค้า รวมทั้งชุบสังกะสีโดยวิธีจุ่มร้อน
โครงสร้างเหล็กสำหรับเสาสายส่งไฟฟ้าแรงสูง สถานีไฟฟ้าย่อย และโรงงานอุตสาหกรรมทั่วไปทั้ง
ในประเทศและต่างประเทศ

(2) การตลาดและภาวะการแข่งขัน

(ก) บริษัทได้มีการขยายตลาดในส่วนการส่งออกไปยังหลากหลายประเทศมากขึ้น อาทิเช่น
ปากีสถาน อินเดีย ออสเตรเลีย และสิงคโปร์
นอกเหนือจากตลาดในแถบอาฟริกาและประเทศเพื่อนบ้าน ในปี 2548
บริษัททำการส่งออกผลิตภัณฑ์ไปต่างประเทศมากกว่าร้อยละ 70 ของยอดการผลิตทั้งปี
ปัจจัยหลักคือเน้นคุณภาพและการส่งมอบที่เป็นไปตามข้อตกลงกับลูกค้า
โดยเฉพาะอย่างยิ่งลูกค้าจากต่างประเทศ ซึ่งล้วนเป็นบริษัทชั้นนำ เช่น Alandic
จากประเทศอังกฤษ Siemens Germany จากประเทศเยอรมัน และ Ramboll Denmark
จากประเทศเดนมาร์ค

(ข) สภาพการแข่งขันภายในอุตสาหกรรม

อุตสาหกรรมโครงสร้างเหล็กชุบสังกะสีในประเทศ มีผู้ประกอบการทั้งหมด 5 ราย
โดยเป็นผู้ประกอบการขนาดใหญ่ 2 ราย และขนาดกลางอีก 3 ราย
บริษัทเป็นผู้นำตลาดที่มีส่วนแบ่งตลาดร้อยละ 45 สภาพการแข่งขันในปี 2548 มีค่อนข้างรุนแรง
บริษัทได้มุ่งมั่นในการขยายตลาดไปต่างประเทศเพื่อลดการแข่งขันด้านราคา ในต้นปี 2549
การไฟฟ้าฝ่ายผลิตแห่งประเทศไทย จะเริ่มดำเนินโครงการใหม่ ๆ เช่น
โครงการสายส่งไฟฟ้าขนาด 500 กิโลวัตต์ และการลงทุนในเมกกาโปรเจกต์
ซึ่งจะส่งผลให้ภาคธุรกิจก่อสร้างมี
การขยายตัวอย่างต่อเนื่องไปช่วงอีก 3 - 5 ปีข้างหน้า
ซึ่งจะทำให้ปริมาณการใช้โครงสร้างเหล็กเพิ่มสูงขึ้น

(3) การจัดหาผลิตภัณฑ์หรือบริการ

(ก) บริษัทและโรงงานตั้งอยู่เลขที่ 7 ถนนไอ-ห้า นิคมอุตสาหกรรมมาบตาพุด ตำบลมาบตาพุด
อำเภอเมือง จังหวัดระยอง 21150 ก่อตั้งเมื่อปี 2534 โดยการร่วมทุนระหว่างบริษัท เบอร์ลี่
ยุคเกอร์ จำกัด (มหาชน) บริษัท Jarlso Fabrik A/S และบริษัท Betonmas A/S
จากประเทศนอร์เวย์ บริษัทใช้เทคโนโลยีและกระบวนการผลิตที่ทันสมัย
ใช้วัตถุดิบอย่างมีประสิทธิภาพ มีการพัฒนาติดตั้งซอฟแวร์การออกแบบ
ที่ทันสมัย บริษัทมีนโยบายที่จะสนับสนุนสินค้าที่ผลิตภายในประเทศโดยสัดส่วนวัตถุดิบกว่าร้อยละ 95
ที่ประกอบด้วย เหล็กฉาก เหล็กแผ่น และแร่สังกะสี บริษัทจัดซื้อจากผู้ผลิตภายในประเทศ

(ข) ผลกระทบสิ่งแวดล้อม

บริษัทยังคงให้ความสำคัญของความรับผิดชอบต่อสังคมและสิ่งแวดล้อม และได้ทำการพัฒนาระบบ
การบริหารจัดการสิ่งแวดล้อมจากมาตรฐาน ISO 14001 เป็น ISO 2004 ในไตรมาสที่ 3 ของปี
2548 และในกระบวนการชุบที่เกิดควันขึ้นบ้างในภาวะที่อากาศมีความหนาแน่นสูง
บริษัทได้ทำการติดตั้งระบบเพิ่มเติมให้มีประสิทธิภาพมากขึ้น เพื่อกำจัดควันที่เกิดให้เหลือน้อยที่สุด

(4) งานที่ยังไม่ได้ส่งมอบ (ไม่มี)

โลจิสติกส์

1. บริษัท เบอร์ลี่ ยุคเกอร์ โลจิสติกส์ จำกัด

(1) ลักษณะผลิตภัณฑ์หรือบริการ

ดำเนินธุรกิจให้บริการงานบริหารคลังสินค้าอิสระ การจัดเก็บ และการกระจายสินค้าทั่วประเทศ
รวมทั้ง
การให้บริการออกของผ่านพิธีการศุลกากรทั้งนำเข้าและส่งออกสินค้า ธุรกิจแบ่งเป็น 3 กลุ่มใหญ่คือ
บริการคลังสินค้ามีรายได้ร้อยละ 49 บริการจัดส่งสินค้าร้อยละ 41 และพิธีการศุลกากรร้อยละ 10
ธุรกิจหลักยังคงเป็นการให้บริการแก่กลุ่มบริษัท และขยายการบริการสู่บริษัทอื่น ๆ นอกกลุ่ม

(2) การตลาดและภาวะการแข่งขัน

(ก) ด้านการตลาดเน้นเรื่องคุณภาพ การเพิ่มประสิทธิภาพและการร่วมมือกับคู่ค้า ลูกค้าหลักร้อยละ
95 เป็นลูกค้าบริษัทในเครือ จึงมีความเสี่ยงจากการพึ่งพิงธุรกิจของบริษัทภายในกลุ่ม
เป้าหมายลูกค้าอื่น ๆ ได้แก่
ลูกค้าขนาดกลางและขนาดย่อมที่ไม่ต้องการลงทุนด้านคลังสินค้าของตนเอง และที่ต้องการ
การบริการโดยเฉพาะด้านพิธีการออกของจากกรมศุลกากร

(ข) สภาพการแข่งขันภายในอุตสาหกรรม

การแข่งขันระดับบนและกลางไม่รุนแรง เมื่อเทียบกับการแข่งขันระดับล่าง
เนื่องจากระดับการบริการที่เป็นมืออาชีพและมีพื้นที่คลังสินค้าใหญ่ที่ทันสมัยมีจำนวนจำกัด
จำนวนคู่แข่งมีประมาณ 10 ราย ซึ่งบริษัทอยู่ในระดับปานกลางเมื่อเทียบกับคู่แข่ง คู่แข่งที่สำคัญเช่น
ดีทแฮล์ม และอีเอซี เป็นต้น

(3) การจัดหาผลิตภัณฑ์หรือบริการ

(ก) บริษัทตั้งอยู่เลขที่ อาคารเบอร์ลี่ ยุคเกอร์ 99 ซอยรูเบีย ถนนสุขุมวิท 42 แขวงพระโขนง
เขตคลองเตย กรุงเทพมหานคร 10110 บริษัทมีคลังสินค้า 3 แห่ง 1) เลขที่ 48
ซอยสมานฉันท์-บาโบส ถนนสุขุมวิท 42 แขวงพระโขนง เขตคลองเตย กรุงเทพมหานคร 10110
2) เลขที่ 91 หมู่ที่ 15 ตำบลราชาเทวะ อำเภอบางพลี จังหวัดสมุทรปราการ 10540 และ 3)
เลขที่ 228 หมู่ที่ 1 ถนนราษฎร์บูรณะ แขวงราษฎร์บูรณะ เขตราษฎร์บูรณะ กรุงเทพมหานคร
10140 บริษัทมีผู้เชี่ยวชาญด้านโลจิสติกส์จากต่างประเทศและผู้บริหารมืออาชีพภายในประเทศ
โครงการในอนาคต คือการร่วมพันธมิตรกับบริษัทคู่ค้าในอุตสาหกรรมเดียวกัน
เพื่อให้บริการลูกค้าทั่วไปได้กว้างขวางและอย่างครบวงจร
เสมือนหนึ่งเป็นศูนย์กลางบริการโลจิสติกส์
เพิ่มปริมาณการจัดส่งสินค้าอันเกี่ยวเนื่องกับธุรกิจพาณิชย์อิเล็กทรอนิคส์

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

เทคโนโลยีและสารสนเทศ

1. บริษัท ที.ซี.ซี. เทคโนโลยี จำกัด

(1) ลักษณะผลิตภัณฑ์หรือบริการ

ดำเนินธุรกิจศูนย์คอมพิวเตอร์ (Data Center) ซึ่งเน้นการให้บริการพื้นที่เช่าสำหรับเซิร์ฟเวอร์
การให้บริการจัดการระบบ บริการระบบสำรองข้อมูล บริการดูแลระบบรักษาความปลอดภัย
และบริการโครงข่ายเคเบิลใยแก้วภายในอาคารเอ็มไพร์ และการให้บริการศูนย์คอมพิวเตอร์สำรอง

(2) การตลาดและภาวะการแข่งขัน

(ก) บริษัทเน้นคุณภาพในการให้บริการ ไม่เน้นกลยุทธการตัดราคา
เนื่องจากบริการที่จัดนี้อยู่ในระดับ Premium ลูกค้าหลักเป็นกลุ่มบริษัทในเครือ
ลูกค้าภาคเอกชนทั้งบริษัทภายในและต่างประเทศ และลูกค้าภาครัฐ
รายได้ส่วนใหญ่มาจากลูกค้ากลุ่มบริษัทในเครือร้อยละ 70
บริษัทมีแผนงานเพิ่มลูกค้าภาครัฐและเอกชนร้อยละ 50 – 60
ช่องทางการจำหน่ายมาจากลูกค้าโดยตรง และบริษัทที่เป็นหุ้นส่วนทางธุรกิจ เช่น HP, IBM และ
Equinix เป็นต้น

(ข) สภาพการแข่งขันภายในอุตสาหกรรม

การแข่งขันในปัจจุบันมีแนวโน้มสูงขึ้น แต่เนื่องจากบริษัทผู้ให้บริการมีพื้นฐานและความชำนาญในด้าน
ที่ต่างกัน จึงเน้นการให้บริการและกลุ่มเป้าหมายที่ต่างกัน ปัจจุบันมีบริษัทคู่แข่งจำนวน 11 ราย
บริษัทถือได้ว่าอยู่ในอันดับต้น

(3) การจัดหาผลิตภัณฑ์หรือบริการ

(ก) บริษัทตั้งอยู่ที่อาคาร เอ็มไพร์ทาวเวอร์ ชั้น 30 เลขที่ 195 ถนนสาทรใต้ แขวงยานนาวา
เขตสาทร กรุงเทพมหานคร 10120 ก่อตั้งเมื่อปี 2544 โดยมีทุนจดทะเบียนชำระแล้ว 120
ล้านบาท ในปี 2546 บริษัท เบอร์ลี่ ยุคเกอร์ จำกัด (มหาชน)
เข้ามาลงทุนในกิจการโดยถือหุ้นร้อยละ 51 และเมื่อวันที่ 29 เมษายน 2548
ได้ทำการเพิ่มทุนจดทะเบียนขึ้นอีก 60 ล้านบาท รวมเป็นทุนจดทะเบียนชำระแล้วเป็น 180 ล้านบาท
โดยบริษัท เบอร์ลี่ ยุคเกอร์ จำกัด (มหาชน) มิได้ลงทุนซื้อหุ้นเพิ่มตามสัดส่วน
ทำให้สัดส่วนการถือหุ้นของเบอร์ลี่ ยุคเกอร์ ลดลงเหลือร้อยละ 34 และผู้ถือหุ้นรายใหญ่คือบริษัท
ทีซีซี โฮลดิ้ง จำกัด ถือหุ้นเพิ่มเป็นร้อยละ 66 ของทุนจดทะเบียน

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)